A tervezett építményt Balatonakali községi strand területére terveztük, melyből előreláthatólag 1-1 db kerül elhelyezésre.

A stégek hagyományos építési móddal készül, az alábbi szerkezetekkel és anyaghasználattal.

**Acélszerkezet:** Egy elem méretei: 145 cm \* 128 cm, melyek csavarkötéssel rögzülnek egymáshoz. 40\*40\*4-es, melegen hengerelt szögacél keretvázat kap, melyben egységenként 2 db 40\*40\*4-es melegen hengerelt szögacél merevítés kerül behegesztésre. A lábak állíthatóak, melyek 60,3\*3,6 mm-es varratos acélcsőből és a hozzá tartozó, állításhoz szükséges 50\*3-as szintén varratos acélcsőből állnak. A lábakhoz tartoznak még az előre méretre gyártott rögzítő stiftek és Lv 5 mm-es, 400\*400 mm-es melegen hengerelt acéllemez talpak. Az állítható lábak eltérő méretűek, a víz váltakozó szintje miatt. A lábak menetes finombeállítási lehetőséggel is ellátva lesznek. Az acélszerkezethez tartozó korlát-szerkezet 100 cm-es magasságban 40\*2 mm-es szerkezetű acélcsőből kerül kialakításra, csavarozható kivitelben, a stég oldalához.

**Járófelület:** Anyaga: 25\*135 mm-es WPC csúszásmentes burkolat, amelyek csavarkötéssel rögzülnek az acél keretváz szerkezethez.

**Felületkezelés:** A keretváz szerkezet, az állítható lábakkal és a korlátszerkezettel együtt tűzihorganyzott felületkezelést kap.